Den medbragte færdighytte, som var 7,8 m lang og 3,9 m bred, blev bygget ved Amundsens hjemsted i [[Bunnefjorden|Bundefjord]], og senere demonteret og pakket for at blive sat op i Antarktis. Hytten havde to rum, hvoraf det ene fungerede som et køkken og et fungerede som et soverum, spisestue og stue. Der fandtes også et loft, som blev brugt til lagring af rekvisiter. Landgruppens slæder var 3,6 m lange og vejede oprindelig 75 kg, før vægten i løbet af vinteren i gennemsnit blev reduceret til 24 kg.<ref name="Amundsen(2003)s369">[[#Amundsen(2003)|Amundsen]] (2003), s. 369</ref> Skiene var fremstillet af [[hickory]], som var et elastisk og stærkt materiale. Længden var 1,8 m.<ref name="Huntford(2010)s42">[[#Huntford(2010)|Huntford]] (2010), s. 42</ref>
Historie